Êos
Êos (yewnanî:Ηως )di mîtolojiya Yewnanî de xwedawenda berbangê û heman demêde kesayîtbûna berbangê ye. Ew keça Tîtan Hîperîon û Teîa û xwişka Hêlios (Roj) û Selênê (Heyv) ye. Êos bi kirasekî reng safrankirî li ber Helîos erebeya xwe siwar dibe da ku hatina rojê ragihîne. Sernavekî wê jî "tiliya pembe" bû. Êos ji aliyê Afrodîtêyê ve hatî lanet kirin ku bi domdarî evîndar bibe, Êos gelek têkiliyên evînê bi zilamên mirî yên bedew re hebûn, ku piraniya wan ji ber baldariya wê xwediyê dawiya trajîk bûn. Êos bi porê nerm, milên sor û tiliyên xwe wekî tîrêj dixuya. Hevwateya romanî ya Eosê Aurora ye.Astreosê re zewicî , bayan û stêrka berbangê anîn dinê. Mêrekî wê jî Titonosa malbata keyên Troyayê ye. Keyê Etiyopyayê yên efsaneyî Memnon ê û Êmatîon zarokên wan in.